વસંતવિલાસ એવું ફાગુ છે જેની રચના પાછળ કોઈ કાવ્યેતર પ્રયોજન નથી. એમાં કોઈ ધાર્મિક કે ધર્મેતર કથાનક કે વ્યક્તિ વિશેષ નથી. એના નાયક અને નાયિકા ફાગુની પ્રચલિત પદ્ધતિ કરતાં નોખા-અનોખા યુવક સમુદાય અને યુવતી સમુદાય છે. એમાં વસંત ઋતુનું આગમન, વિરહિણીઓની વ્યાકુળતા, પ્રિયતમનું મિલન થતાં અનુભવાતોે ઉલ્લાસ અને અંતે સુખોપભોગ-એમ ક્રમિક નિરૃપણ થયું છે. મૂળ ૮૪ પંક્તિનું વસંતવિલાસ એ અબીલગુલાલ ઉડાડતું ઉમંગ અને ઉલ્લાસનું કાવ્ય છે. યુવાનોની મધુર મહેફિલનું કાવ્ય છે. વસંતઋતુમાં મલયસમીરની ચિત્ત ઉપર એવી પ્રબળ અસર થાય છે કે એકલા નીકળેલા પ્રવાસીઓ વિરહવ્યાકુળ થવા લાગે છે. રતિપતિ કામદેવનું વર્ણન પણ એનાં આયુધો સહિત મનમોહક છે.